armvectores/hy_wikipedia_2023 huggingface dataset:
Դոկտոր Հաազի կիսանդրի (Մոսկվա)

Դոկտոր Հաազի կիսանդրի (ռուս.՝ Памятник доктору Гаазу), դոկտոր Ֆեոդոր Հաազի կիսանդրին, որը տեղադրված է Ռուսաստանի Դաշնության մայրաքաղաք Մոսկվայում, Մալի Կազյոննի նրբանցքում, Երեխաների և դեռահասների հիգիենայի և առողջության պահպանման գիտահետազոտական ինստիտուտի գլխավոր բակում։ Պատրաստվել է 1909 թվականին, քանդակագործն է Նիկոլայ Անդրեևը։ Հուշարձանն ունի մշակութային ժառանգության հայտնաբերված օբյեկտի կարգավիճակ։


== Պատմություն ==
1908 թվականին Ալեքսանդրովյան (նախկին Ոստիկանական) հիվանդանոցի գլխավոր բժիշկ Սերգեյ Պուչկովն առաջարկել է տեղադրել հիվանդանոցի հիմնադիր, մոսկվացի հայտնի բժիշկ և մարդասեր Ֆեոդոր Հաազի հուշարձանը։ Պուչկովը կազմակերպել է դրամահավաք հուշարձանի համար, և այն բացվել է արդեն 1909 թվականի հոկտեմբերի 1-ին (սեպտեմբերի 18-ին) ցերեկվա ժամը 2-ին։ Բացման հանդիսավոր արարողությանը ներկա էին Մոսկվայի քաղաքապետ Ալեքսանդր Ադրիանովը, Մոսկվայի նահանգապետ Վլադիմիր Ջունկովսկին, ազնվականության նահանգային առաջնորդ Ալեքսանդր Սամարինը, քաղաքագլուխ Նիկոլայ Գուչկովը, քաղաքային վարչության անդամներ, դումայի իրավասուներ, գլխավոր բանտային վարչության ներկայացուցիչներ, քաղաքի հիվանդանոցների գլխավոր բժիշկներ, տեղական բժիշկներ, բանտային բժիշկներ, դատական օրգանների, բժշկական վարչության ներկայացուցիչներ և այլք։
«Ռեչ» թերթն այդ օրը գրել է. «Հուշարձանն արժեցել է ընդամենը 3200 ռուբլի, ընդ որում` քանդակագործ Ն. Ա. Անդրեևը ոչինչ չի վերցրել իր աշխատանքի համար»։ Հուշարձանի շուրջ տնկվել է ծաղկաթմբերով պուրակ։ Մինչև 1917 թվականի հեղափոխությունը հուշարձանի մոտ ամեն տարի անցկացվել է «Բարի պապիկ Հաազի մոտ» անվանումով մանկական տոն։
Դոկտոր Ֆեոդոր Հաազի բրոնզե կիսանդրին տեղադրված է գրանիտե պատվանդանի վրա։ Պատվանդանի դիմերեսին փորագրված է դոկտոր Հաազի նշանաբանը. «Շտապեք բարություն անելու», որը շրջապատված է դափնե ծաղկեպսակով։ Քանդակագործ Ն. Ա. Անդրեևը մեծ ուշադրություն է հատկացրել գեղարվեստականությանը և լույսի ու ստվերի խաղին, ինչը բնորոշ է իմպրեսիոնիստներին։


== Ծանոթագրություններ ==
82 (թիվ)

82 (ութսուներկու), բնական թիվ է


== Գիտության մեջ ==
82 կարգային թիվն է կրում Ալքմենե աստերոիդը


== Տե'ս նաև` ==
82-րդ հյուսիսային զուգահեռական
82 թ.
Մ. թ. ա. 82 թ.
1982 թ.
Կոնստանտինոս Կարիակոս Արիստիաս

Կոնստանտինոս Կարիակոս Արիստիաս (անգլ.՝ Κωνσταντίνος Κυριάκος Αριστίας, ռումիներեն՝ Costache Aristia, 1800, Ստամբուլ, Օսմանյան կայսրություն - ապրիլի 18, 1880(1880-04-18), Բուխարեստ, Ռումինիա), հույն և ռումինացի առաջին պրոֆեսիոնալ դերասանը, ռումինական թատրոնի հիմնադիրը, ռումինացի թարգմանիչ և գրող, 19-րդ դարի հունական և ռումինական հեղափոխական։


== Կենսագրություն ==
Արիստասը ծնվել է 1800 թվականին Կոստանդնուպոլսում հունական ընտանիքում։ Ըստ ռումինական աղբյուների նա ծնվել է Բուխարեստում։ Դպրոցը ավարտել է Բուխարեստում։
1817 թվականին գոսպոդար Վալախա Քարաջիի դուստրը՝ Ռալլուն, Բուխարեստում հիմնել է հունական թատրոն։ Ֆիլիքի Էթերիա գաղտնի կազմակերպության հույն հեղափոխականներն ի դեմս թատրոնի աջակցություն տեսան և անուղղակիորեն ազդում էին դրա խաղացանկի վրա։
Արիստիասը, լինելով ուսանող, խաղաց գլխավոր դերը Վոլտերի Բրուտոս բեմադրության մեջ։ Ոգեշնչված լինելով Լուսավորականության գաղափարներով և Հունաստանն Օսմանյան լծից ազատագրելու գաղափարով՝ Արիստասը միացավ Ֆիլիքի Էթերիա կազմակերպությանը։ Հունական հեղափոխության սկսման հետ մեկտեղ մերձդանուբյան իշխանությունների տարածքում, 1821 թվականի փետրվարին, Արիստիասը միացավ Ալեքսանդր Իպսիլատիի ապստամբներին և մտավ «Հունական ուսանողության սրբազան կորպուս»։ Դրագաշանիի ճակատամարտում Արիստիասը կորպուսի դրոշակակիրն էր և մարտից հետո ողջ մնացած սակավաթիվ մարտիկներից մեկը։
Էթերիստների պարտությունից հետո Արիստիասը ստիպված էր լքել Վալախիան։ Ռալլու Քարաջայի հաշվին մեկնեց Ֆրանսիա՝ սովորելու թատերական արվեստ Ֆրանսուա Ժոզեֆ Տալմայի մոտ։
1825 թվականին մասնակցել է Հոնիական ակադեմիայի կազմակերպած ներկայացմանը հունական Կերկիրա կղզում, որը նախկինում գտնվում էր բրիտանական իշխանության տակ։ 1827 թվականին Արիստիասը վերադարձավ Բուխարեստ։ Այստեղ նա տալիս էր հունարենի և ֆրանսերենի դասեր Սբ․ Սավվա քոլեջում։ 1833 թվականին նա հիմնեց ֆիլհարմոնիային կից դրամատիկական թատրոն, որտեղ էլ հենց դասավանդել է։ Դրանով նա հիմք դրեց ռումինական պրոֆեսիոնալ կադրային թատրոնին։
1840 թվականին Արիստիասը մեկնեց Աթենք, որպեսզի հիմնի թատերական դպրոց և կյանք տա հունական նոր թատրոնին։ Ստանալով արքա Օտտոնի մերժողական պատասխանը՝ Արիստիասը վերադարձավ Բուխարեստ։
Կոնստանտին Արիստիասը մահացավ 1880 թվականին Բուխարեստում։


== Ծանոթագրություններ ==
Կազակներ (Եվրոպական պատերազմներ)

Կազակներ (Եվրոպական պատերազմներ), համակարգչային խաղ։ Խաղի գործողությունները տեղի են ունենում XVII-XVIII դարերում։ Խաղը թողարկվել է ուկրաինական GSC Game World ընկերության կողմից։


== Խաղը ==


=== Ռեսուրսներ ===
Խաղում կա 6 տեսակի ռեսուրս՝ ծառ, սնունդ, քար, ոսկի, ածուխ և երկաթ։ Ածուխը, երկաթը և ոսկին ձեռք են բերում հանքերից։ Սնունդը ձեռք են բերում գյուղացիները և ձկնորսները։ Գյուղացիները հավաքում են ցորեն դաշտից և տանում են ջրաղաց, իսկ ձկնորսները ձուկ են որսում նավակների օգնությամբ։ Ծառերը և քարերը ձեռք են բերվում բանվորների կողմից որոշակի տեղերից և տեղափոխվում պահեստներ կամ քաղաքային կենտրոն։ Ռեսուրսները կարելի է նաև փոխանակել շուկայում։ Եթե խաղացողը չունի ածուխ կամ երկաթ, միավորները, զինված հրազենով, չեն կարող կրակել։ Ոսկու պաշարների անբավարար լինելու դեպքում զինվորական միավորներից չեն կարող ստեղծվել գնդեր և ջոկատներ, իսկ վարձկանները և որոշ նավեր (17-րդ և 18-րդ դարերի զրահանավեր) դուրս կգան խաղացողների ղեկավարումից և քարտեզի վրա կդառնան բոլոր ազգերի թշանամիներ։ Սննդի անբավարարության դեպքում խաղացողները կսկսեն մահանալ։ Բոլոր միավորները (բացի վարձկաններից) պահանջում են սննդի կառույցներ, մյուները նաև ծառ, ոսկի, երկաթ և ածուխ։


=== Երկրներ ===
Խաղում ներկայացված են հետևյալ երկրները.

Ավստրիա
Ալժիր
Անգլիա
Բավարիա
Հունգարիա
Վենետիկ
Դանիա
Իսպանիա
Նիդերլանդներ
Լեհաստան
Պորտուգալիա
Պրուսիա
Պյեմոնտ
Ռուսաստան
Սաքսոնիա
Թուրքիա
Ուկրաինա
Ֆրանսիա
Շվեյցարիա
Շվեդիա


== Արտաքին հղումներ ==
Կազակների ստեղծման պատմությունը
Կոկո (գորիլա)

Կոկո (հապավում Հանաբիկո (ճապ.՝ 花火子) անունից, բառացի՝ «հրավառության զավակ», հուլիսի 4, 1971 - հունիսի 19, 2018), էգ գորիլա, որը մասնագետ Ֆրանսին Պատերսոնի օգնությամբ, Սթենֆորդի համալսարանի գիտնականների հետազոտական նախագծի արդյունքում սովորել է ամերիկյան ժեստերի լեզվի՝ ամսլենի ավելի քան հազար ժեստ և լսելով հասկանալ ավելի քան երկու հազար անգլերեն բառ։


== Կենդանու ունակությունները ==
Պնդումներ կան, թե Կոկոյի ինտելեկտի գործակիցը (IQ) տատանվել է 70-95 սահմաններում։
Նա կարողացել է կատակել և նկարագրել իր զգացմունքները՝ տխրությունը, դժգոհությունը։ Կոկոյի ամենահայտնի կատակը իրեն «լավ թռչնակ» անվանելն էր։ Ասելով, որ ինքը կարող է թռչել, նա հետո խոստովանել է, որ դա կատակ էր։ Երբ նրա ընկեր գորիլա Մայքլը պոկել է Կոկոյի կտորից տիկնիկի ոտքը, Կոկոն նրան ժեստերի լեզվով անվանել է «կեղտոտ, վատ արտաքնոց»։ Կոկոն շատ լավ հասկացել է, թե ինչ են անցյալն ու ապագան։
Նրան հասանելի են եղել «թախիծ» և «երևակայություն» վերացական հասկացությունները։ Տեսնելով լկամը բերանում ձիուն՝ Կոկոն ցույց է տվել «ձին տխուր է», հավելելով՝ «ատամները»։ Կոկոն կարողացել է ցույց տալ, երբ որևէ տեղը ցավել է և անգամ կարողացել է ցույց տալ ցավի ուժգնության աստիճանը։ Նա գերադասել է դիմանալ ցավին, քանի դեռ այն շատ չի սաստկացել։ Կոկոն չի սիրել լողանալ տաշտակում, և տեսնելով լոգարան տարվող այլ գորիլայի, ցույց է տվել․ «ես այնտեղ լալիս եմ»։
Նա այն քիչ կենդանիներից է եղել, որն այլ կենդանի ընկերակիցներ է ունեցել՝ 1984 թվականից դաստիարակել է կատվի ձագերի։
Կոկոն իր ծննդից՝ 1971 թվականի հուլիսի 4-ից մինչև մահ, հիմնականում ապրել է Կալիֆորնիայի Վուդսայդ բնակավայրում։
Մահացել է Կալիֆորնիայում 2018 թվականի հունիսի 19-ին՝ քնի մեջ։


== Հետազոտության քննադատություն ==
Գիտական հասարակություն քննադատում է հետազոտությունը, փաստելով, որ Կոկոյի մասին հրապարակումները սովորաբար հայտնվել են հանրամատչելի մամուլում, իսկ գիտական աշխատանքները քիչ են եղել։


== Ծանոթագրություններ ==
Մյաե-Պալո

Մյաե-Պալո (էստ․՝ Mäe-Palo), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պետեր Անկերսեն

Պետեր Անկերսեն (սեպտեմբերի 22, 1990(1990-09-22)[…], Էսբյերգ, Ribe County, Դանիա), դանիացի ֆուտբոլիստ, դանիական «Կոպենհագեն» ֆուտբոլային ակումբի և Դանիայի ազգային հավաքականի պաշտպանն է։
Պետերի երկվորյակ եղբայրը՝ Յակոբ Անկերսենը խաղում է շվեդական «Գյոտեբորգ» ֆուտբոլային ակումբի կազմում։


== Ակումբային Կարիերա ==

Պետերը «Էսբյերգ» ֆուտբոլային ակումբի սանն է։ 2010 թ․ տեղափոխվել է դանիական առաջին դիվիզիոնում հանդես եկող «Վայլե» ֆուտբոլային ակումբ։
Վայլեի կազմում երկու հաջող մրցաշրջան անցկացնելուց հետո Պետերը հայտնվում է ավելի հեղինակավոր ակումբների ուշադրության կենտրոնում։ 2012 թ․ մարտ ամսին ֆուտբոլիստը տեղափոխվում է նորվեգական «Ռուսենբորգ» ֆուտբոլային ակումբ։
Նոր ակումբի կազմում Պետերը անմիջապես տեղ է գտնում ակումբի հիմնական կազմում։ Սակայն Ռուսենբորգի կազմում 18 հանդիպում անցկացնելուց հետո ֆուտբոլիստը անձնական պատճառներով որոշում է վերադառնալ հայրենիք։ Եվ ամռանը Պետերը 4 տարվա պայմանագիր է կնքում Էսբյերգի հետ։
Հարազատ ակումբ վերադառնալուց հետո Պետերը երկվորյակ եղբոր՝ Յակոբի հետ դառնում է ակումբի անփոխարինելիներից և կարողանում է ակումբի հետ միասին նվաճել Դանիայի գավաթը և զբաղեցնել 4-րդ հորիզոնականը Դանիայի առաջնությունում։
2013 թ․ օգոստոսի 10-ին «Օրհուս» ակումբի դեմ անցկացված մրցավեճում Անկերսենը կարողանում է Մարկո վան Բաստենի ոճով գրավել մրցակցի դարպասը։


== Ազգային հավաքականի կազմում ==
2013 թ․ մայիսի 17-ին Պետերն առաջին անգամ հրավիրվում է Դանիայի ազգային հավաքական, երբ թիմն ընկերական հանդիպում էր անցկացնում Վրաստանի ազգային հավաքականի հետ ։ Սակայն այդպես էլ խաղադաշտ դուրս չի գալիս։
2013 թ․ օգոստոսի 14-ին իր առաջին հանդիպումն է անցկացնում ազգային հավաքականի կազմում, երբ թիմը մրցում էր Լեհաստանի ազգային հավաքականի հետ։


== Նվաճումներ ==
Ակումբային
 «Էսբյերգ»

Դանիայի գավաթակիր — 2012/13 «Ռեդ Բուլ Զալցբուրգ»

Ավստրիայի չեմպիոն — 2014/15
Ավստրիայի գավաթակիր — 2014/15 «Կոպենհագեն»

Դանիայի չեմպիոն — 2015/16, 2016/17, 2018/19
Դանիայի գավաթակիր — 2015/16, 2016/17


== Ծանոթագրություններ ==


== Արտաքին հղումներ ==
Ֆուտբոլիստի էջը transfermarkt.com կայքում
Փոստ (մուլտֆիլմ, 1929)

«Փոստ» (ռուս.՝ «Почта»), 1929 թվականի մուլտիպլիկացիոն ֆիլմ, որը նկարահանվել է ԽՍՀՄ-ում և ընկած է խորհրդային մուլտիպլիկացիայի պատմության հնչուն շրջանի սահմանին։
Միխայիլ Ցեխանովսկու առաջին կինոաշխատանքն է, որը հիմնված է Սամուիլ Մարշակի՝ 1927 թվականին հրատարակված բանաստեղծության համար իր ստեղծած նկարազարդումների վրա, որ արվել են գրքում արտացոլում գտած կոնստրուկտիվիզմի գրաֆիկական ոճի դինամիկայով։
Մուլտֆիլմի թողարկումից հետո փոխվել է վերաբերմունքը մուլտիպլիկացիայի նկատմամբ, այն սկսել են համարել արվեստի ինքնուրույն ճյուղ։
«Փոստը» դարձել է խորհրդային առաջին մուլտֆիլմը զանգվածային վարձույթում, առաջին խորհրդային մուլտֆիլմը, որ լայնորեն ցուցադրվել է արտասահմանում, իսկ գունավոր տարբերակը՝ խորհրդային առաջին գունավոր մուլտֆիլմը։ Ֆիլմում առկա նորարարություններից են նաև անսպասելի անկյունագծային ռակուրսները և նկարի ռիթմիկ, ձայնի հետ համաձայնեցված կազմակերպումը։


== Սյուժե ==
Ճանապարհորդող Բորիս Պրուտկովին (Մարշալի բանաստեղծության մեջ՝ գրող Բորիս Ժիտկովին) հասցեագրված նամակը նրա հետևից շրջում է աշխարհի տարբեր երկրներում և հասնում հասցեատիրոջը միայն նրա՝ Լենինգրադ վերադառնալուց հետո։


== Ֆիլմի տարբերակներ ==
1929 թվականի նոյեմբերի 25-ին էկրան բարձրացած մուլտֆիլմը նախապես եղել է համր (միջանկյալ տիտրերով) և սև-սպիտակ։
Արդեն 1930 թվականին թողարկվել է ֆիլմի հնչուն տարբերակը՝ Դանիել Խարմսի ասմունքով և կոմպոզիտոր Վլադիմիր Դեշևովի երաժշտությամբ, որը դարձել է խորհրդային առաջին հնչուն մուլտֆիլմը։
Գոյություն ունի նաև գունավոր, ձեռքով ներկված (դրական) տարբերակ։
1964 թվականին Միխայիլ Ցեխանովսկին կնոջ՝ Վերա Ցեխանովսկայայի հետ համատեղ «Սոյուզմուլտֆիլմ» կինոստուդիայում նկարահանել է ֆիլմի հեղինակային ռեմեյքը լայնէկրան ձևաչափով։


== Ծանոթագրություններ ==


== Արտաքին հղումներ ==
«Փոստ (մուլտֆիլմ, 1929)» մուլտֆիլմը «Անիմատոր.ռու» կայքում
Самуил Маршак. Почта (Борису Житкову) Archived 2016-04-07 at the Wayback Machine. — текст стихотворения на wikilivres.ca
«Почта» ՅուԹյուբում
Документальный фильм «В поисках утраченной „Почты“». Первая серия. Вторая серия.
Ցորենի արտադրության միջազգային վիճակագրություն

Ստորև ներկայացված ցորենի արտադրության միջազգային վիճակագրությունը հիմնված է Պարենի և գյուղատնտեսության կազմակերպության FAOSTAT տվյալների բազայի վրա, որը դիտվում է ավելի հին քան Հացահատիկի միջազգային խորհրդի զեկույցներից մեկը՝ «Հացահատիկի շուկայական հաշվետվություն»-ը։
Հետևյալ աղյուսակում ցորենի քանակը հաշվարկված է տոննայով։ Բոլոր այն երկրները,որոնց հատուկ է առնվազն 2 միլիոն տոննա քանակությամբ ցորենի արտադրությունը, ներկայացված են ստորև։

1990-ական թվականների սկզբին գերազանցելով ավելի քան 4 միլիոն տոննա քանակությամբ արտադրությունը՝ Սաուդյան Արաբիան 2010 թվականին կրճատեց ցորենի արտադրությունը, որի պատճառը ջրի օգտագործման հետ կապված մտավախություններն էին։


== Ծանոթագրություններ ==
Վեր սյուր Սել

Վեր սյուր Սել (ֆր.՝ Vers-sur-Selle), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 700 մարդ, բնակչության խտությունը` 62.61 մարդ/կմ²։ Բնակավայրը զբաղեցնում է 11.18 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 9 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 481 աշխատունակ (15-64 տարեկան) բնակիչ, որոնցից ակտիվ էին 320-ը, իսկ ոչ ակտիվները` 161։ Ակտիվության ցուցանիշը կազմում է 66,5 %։ 320 աշխատունակ մարդկանցից աշխատել է 302 անձ (148 տղամարդ և 154 կին)։ Գործազուրկ են եղել 18 անձ (9 տղամարդ և 9 կին)։ 161 անաշխատունակներից 67-ը եղել են աշակերտներ կամ ուսանողներ, 65-ը` թոշակառուներ, իսկ 29-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սելո (գյուղ, Վոլոսովսկի շրջան)

Անվան այլ կիրառումների համար տե՛ս՝ ՍելոՍելո (ռուս.՝ Село), գյուղ Ռուսաստանի Լենինգրադի մարզի Վոլոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովի Վելիա

Նովի Վելիա (իտալերեն՝ Novi Velia), քաղաք Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը ըստ 2008 թվականի մարդահամարի տվյալերի կազմում է 2052 մարդ, բնակչության խտությունը կազմում է 60 մարդ/կմ²։ Զբաղեցնում է 34 կմ² մակերես։ Փոստային ինդեքս՝ 84060, հեռախոսային կոդ՝ 0974։


== Ծանոթագրություններ ==


== Արտաքին հղումներ ==
http://www.comune.novivelia.sa.it/index.asp Archived 2008-09-16 at the Wayback Machine.
Էսկորայ

Էսկորայ (ֆր.՝ Escorailles), համայնք Ֆրանսիայի Օվերն մարզի Կանտալ գավառում։
Բնակչությունը 2012 թվականի դրությամբ կազմում է 74 մարդ, բնակչության խտությունը` 26.52 մարդ/կմ²։ Բնակավայրը զբաղեցնում է 2.79 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 90 կմ հարավ-արևմուտք, Օրիյակ քաղաքից` 29 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 38 աշխատունակ (15-64 տարեկան) բնակիչ, որոնցից ակտիվ էին 24-ը, իսկ ոչ ակտիվները` 14։ Ակտիվության ցուցանիշը կազմում է 63,2 %։ 24 աշխատունակ մարդկանցից աշխատել է 21 անձ (12 տղամարդ և 9 կին)։ Գործազուրկ են եղել 3 անձ (1 տղամարդ և 2 կին)։ 14 անաշխատունակներից 1-ը եղել են աշակերտներ կամ ուսանողներ, 11-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փատնամ շրջան (Ֆլորիդա)

Անվան այլ կիրառումների համար տե՛ս՝ Փատնամ (այլ կիրառումներ)Փատնամ շրջան (անգլ.՝ Putnam County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 1.870 կմ² է, բնակչությունը՝ 74.364 մարդ (2010 թ. տվյալներով)։ Շրջկենտրոնն է Փալատկա բնակավայրը։ Կազմավորվել է 1849 թ.։
Ծաղկե

Անվան այլ կիրառումների համար տե՛ս՝ Ծաղկե (այլ կիրառումներ)Ծաղկե (քրդ.՝ Zaxgî), գյուղ Արևմտյան Հայաստանում, Բիթլիսի վիլայեթի Խլաթի գավառակում։ Գտնվում էր Վանա լճի հյուսիսարևմտյան կողմում, Նազիկ լճից արևելք, Խլաթ քաղաքից 9 կմ հյուսիս։
1880-ական թվականներին ուներ 24 տուն, 1909 թվականին ուներ 227 (25 ընտանիք) հայ բնակիչ։
Զբաղվում էին երկրագործությամբ և անասնապահությամբ։
Ծաղկեն ուներ Ս. Դանիել անունով եկեղեցի։
Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բաստիլի գրավում

Բաստիլի գրավում (ֆր.՝ Prise de la Bastille), տեղի է ունեցել 1789 թվականի հուլիսի 14-ին Ֆրանսիայի Փարիզ քաղաքում։ Միջնադարյան ամրոց, զինանոց և քաղաքական բանտ Բաստիլը Փարիզի կենտրոնում ներկայացնում էր թագավորին։ Չնայած այդ ժամանակ բանտը ուներ ընդամենը յոթ բանտարկյալ, այն համարվում էր թագավորության խորհրդանիշերից մեկը, և նրա անկումը համարվում է Ֆրանսիական հեղափոխության ելակետը։
Ֆրանսիայում Le quatorze juillet (14 հուլիս) համարվում է ազգային տոն և անվանվում է Բաստիլի օր։


== Նախապատմություն ==
Լուի XVI-ի կառավարման օրոք Ֆրանսիան ընկավ տնտեսական ճգնաժամի մեջ, ինչի պատճառը մասամբ Ամերիկյան հեղափոխության ժամանակ միջամտությունն էր, արդյունքում սկսվեց վարել կոշտ հարկային քաղաքականություն 1789 թվականի մայիսի 5-ի հարցումներով բնակչության միայն 2 տոկոսն էր պաշտպանում թագավորի քաղաքականությանը։
Ձևավորվեց Ազգային գվարդիա, որի կոկարդին փակցված էր եռագույնը` կապույտ, սպիտակ, կարմիր։ Այս խորհրդանիշերը հետագայում դարձան հեղափոխության խորհրդանիշը, ավելի ուշ դարձավ Ֆրանսիայի դրոշը։
Փարիզը մոտ էր ապստամբությանը և Ֆրանսուա Մինիեի խոսքերով «պարուրված էր ազատության տենչանքով» և պաշտպանում էր Ազգային ժողովին։


== Ծանոթագրություններ ==
Պարթև Մարգարյան

Անվան այլ կիրառումների համար տե՛ս՝ Մարգարյան (այլ կիրառումներ)Պարթև Համբարձումի Մարգարյան (1898, սեպտեմբերի 20 (հոկտեմբերի 2), գ. Էվջիլար (այժմ՝ Արազափ, Արմավիրի մարզ - 1980, մարտի 16, Երևան), հայ բժիշկ, մանկաբարձ-գինեկոլոգ։ Բժշկական գիտությունների դոկտոր (1952), պրոֆեսոր (1953), ՀԽՍՀ գիտության վաստակավոր գործիչ (1960)։ ԽՄԿԿ անդամ 1941 թվականից։


== Կենսագրություն ==
1927 թվականին ավարտել է Երևանի համալսարանի բժշկական ֆակուլտետը։ 1929-1950 թվականներին եղել է բժշկական ինստիտուտի մանկաբարձության և գինեկոլոգիայի ամբիոնի ասիստենտ, ապա՝ դոցենտ։ 1937 թվականին Երևանում կազմակերպել է և ղեկավարել (մինչև 1950 թվականը) քաղաքային ծննդատունը, միաժամանակ եղել է բժշկական ինստիտուտի բուժական ֆակուլտետի դեկան (1939-1943 թթ.), ՀԽՍՀ առժողկոմի առաջին տեղակալ (1943-1945 թթ.)։
1949-1973 թվականներին մանկաբարձության և գինեկոլոգիայի ԳՀԻ-ի տնօրեն (1973 թվականից՝ գիտական խորհրդատու), միաժամանակ՝ 1954 թվականից բժշկական ինստիտուտի սանհիգիենային, մանկաբուժության (1954-1963 թթ.) և բժիշկների կատարելագործման (1958-1962 թթ.) ֆակուլտետների մանկաբարձության և գինեկոլոգիայի ամբիոնի վարիչ։
1981 թվականին Մարգարյանի անունով է կոչվել Երևանի թիվ 3 կլինիկական ծննդատունը։


== Աշխատություններ ==
Մարգարյանի գիտական աշխատանքները հիմնականում վերաբերում են հղիության և մալարիայի, սեռական օրգանների չարորակ նորագոյացությունների, մեռածածնության, մայրական և մանկական մահացության, Հայաստանի արդյունաբերական ձեռնարկություններում աշխատող կանանց աշխատանքի հիգիենայի և պրոֆեսիոնալ ախտաբանության ու բնակչության մանկաբարձագինեկոլոգիական օգնության կազմակերպման հարցերին։
Հեղինակ է «Մանկաբարձություն» (1960) և «Գինեկոլոգիայի դասագիրք» (1966) ձեռնարկների։
Եղել է Հայաստանի մանկաբարձ-գինեկոլոգների գիտական ընկերության վարչության նախագահ, ՀԽՍՀ	առողջապահության նախարարության գլխավոր մանկաբարձ-գինեկոլոգը, ծննդօգնության և գինեկոլոգիական օգնության խորհրդի նախագահ, ԽՍՀՄ և ՌԽՖՍՀ առողջապահության նախարարության ծննդօգնության և գինեկոլոգիական օգնության խորհրդի անդամ։


== Պարգևներ ==
Պարգևատրվել է Լենինի շքանշանով։


== Ծանոթագրություններ ==
(13553) Մասաակիկոյամա

(13553) Մասաակիկոյամա (լատ.՝ Masaakikoyama)՝ աստերոիդ աստերոիդների հիմնական գոտում։ Այս երկնաքարը հայտնաբերվել է 1992 թվականի մայիսի 2-ին, ճապոնացի աստղագետ Ցուտոմու Սեկիի կողմից Գեյսեյի աստղադիտարանում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(13553) Մասաակիկոյամա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոլոմբ (Օ դը Սեն)

Կոլոմբ (ֆր.՝ Colombes), քաղաք և համայնք Ֆրանսիայում՝ Իլ դը Ֆրանս երկրամասի Օ դը Սեն դեպարտամենտում, երկրի մայրաքաղաք Փարիզից մոտավորապես 11, դեպարտամենտի վարչական կենտրոնից՝ Նանտեր քաղաքից 5 կիլոմետր հեռավորության վրա։ Զբաղեցնում է 7,81 քառակուսի կիլոմետր տարածք։ Բնակչության թվաքանակը 2011 թվականի տվյալներով եղել է 85.102, 2016 թվականի հունվարի 1-ի դրությամբ՝ 85 368: Կոլոմբում է գտնվում Ստադ Օլիմպիկ Իվ դյու Մանոա մարզադաշտը, որը շահագործման է հանձնվել Փարիզի 1924 թվականի ամառային օլիմպիական խաղերի անցկացման նպատակով։


== Ժողովրդագրություն ==
Բնակչության թվաքանակի փոփոխությունները.


== Տնտեսություն ==
2010 թվականին քաղաքի աշխատունակ (15-ից մինչև 64 տարեկան) 56.575 բնակիչներից տնտեսական ակտիվություն են դրսևորել 43.198-ը (ակտիվության ցուցանիշը կազմել է 76,4 %, իսկ 1999 թվականին եղել է 74,0 %)։ Աշխատել են 37.559-ը (18.629 տղամարդ և 18.930 կին), 5.639-ը գրանցված են եղել որպես գործազուրկ (2.864 տղամարդ և 2.775 կին)։ 13.377 աշխատունակ, բայց ոչ ակտիվ բնակիչներից 5.878-ը եղել են աշակերտ կամ ուսանող, 3.124—ը՝ թոշակառու, 4.375-ը չեն աշխատել այլ պատճառներով։ 
2010 թվականին համայնքում հաշվվել է հարկման ենթակա 33.854 տնային տնտեսություն՝ 87.739 բնակչով։ Ընդ որում՝ յուրաքանչյուր հարկատուի միջին եկամուտը կազմել է 19.502 եվրո։


== Պատկերասրահ ==

		
		
		
		
		
		
		
		
		


== Քույր քաղաքներ ==
2010 թվականի հունվարի 1-ի դրությամբ Կոլոմբը բարեկամական ու գործընկերային սերտ կապեր է հաստատել հետևյալ քաղաքների հետ.

 Գերմանիա, Ֆրանկենթալ
 Իտալիա, Լենիանո.


== Ծանոթագրություններ ==


== Արտաքին հղումներ ==
Official website
(Ֆրանսերեն) Colombes in postal card (Colombes philatelic society)
(Ֆրանսերեն) History of the Olympic Stadium
Article: Chariots of Fire stadium reprieved
Հասարակած

Հասարակած, Երկրի մակերևույթի հետ այն հարթության հատման երևակայական գիծը, որը ուղղահայաց է նրա պտույտի առանցքին և անցնում է Երկրի կենտրոնով։ Նրա երկարությունը մոտավորապես հավասար է 40075,696 կմ։ Հասարակածը բաժանում է երկրագունդը Հյուսիսային և Հարավային կիսագնդերի և ծառայում է որպես աշխարհագրական լայնությունը հաշվելու սկիզբ։
«Հասարակած» բառը գործածվում է նաև ավելի ընդհանուր նշանակությամբ՝ երկրաչափական մարմնի համար (եռաչափ երկրաչափական մարմին), որը միաժամանակ ունի սիմետրիայի առանցք և նրան ուղղահայաց սիմետրիայի հարթություն, հասարակածը այդ սիմետրիայի հարթության հատման գիծն է տվյալ մարմնի մակերևույթի հետ - օրինակ, սֆերայի հասարակածը, կամ աստղի կամ մոլորակի մագնիսական հասարակած։


== Հետաքրքիր փաստեր ==
Վոլֆ ակտիվ հրաբուխը, որը գտնվում է Էկվադորում գտնվում է ուղիղ հասարակածի վրա, և միաժամանակ գտնվում է և Հարավային, և Հյուսիսային կիսագնդերում։
Բրազիլական Մակապա քաղաքը գտնվում է միաժամանակ և Հարավային, և Հյուսիսային կիսագնդերում։ Այս քաղաքում կա մարզադաշտ Estádio «Zerão», հասարակածի գիծը կիսում է այս մարզադաշտը ուղիղ դաշտի մեջտեղով։ Մարզադաշտի մոտ տեղադրված է Marco Zero-ն  - հասարակածի «հուշարձանը»։
Կոնգո գետը երկու անգամ հատում է հասարակածը։
Հասարակածի պատվին են Էկվադորի, Հասարակածային Գվինեայի, Հասարակածային Աֆրիկայի անունները։


== Երկրներ, որոնց տարածքով անցնում է հասարակածը (զրոյական միջորեկանից սկսած) ==
 Սան Տոմե և Պրինսիպի
 Գաբոն
 Կոնգոյի Հանրապետություն
 Ուգանդա
 Քենիա
 Սոմալիա
 Մալդիվներ
 Ինդոնեզիա
 Կիրիբատի
 ԱՄՆ (առանձնահատուկ տնտեսական գոտի Բեյկեր կղզի
 Էկվադոր
 Կոլումբիա
 Բրազիլիա


== Տես նաև ==
Զուգահեռական
Միջօրեական
Ռուսաստանի ժամանակավոր կառավարություն

Ռուսաստանի ժամանակավոր կառավարություն (ռուս.՝ Временное правительство России), Ռուսաստանի Հանրապետության ժամանակավոր գերագույն գործադիր–կարգադրիչ և օրենսդիր մարմինը Փետրվարյան և Հոկտեմբերյան հեղափոխությունների միջև ընկած ժամանակահատվածում (գոյատևել է 1917-ի մարտի 2(15)-ից մինչև հոկտեմբերի 25 (նոյեմբերի 7)-ը)։
Ժամանակավոր կառավարության իշխանության տեղական մարմիններն էին նահանգային և գավառային կոմիսարները, Անդրկովկասում՝ Անդրկովկասյան հատուկ կոմիտեն (Օզակոմ)։ Ժամանակավոր կառավարությունը ստեղծվեց Պետական դումայի ժամանակավոր կոմիտեի և բանվորների ու զինվորների դեպուտատների Պետրոգրադի խորհրդի գործկոմի մենշևիկա–էսեռական ղեկավարների համաձայնությամբ։
Մայիսի 5(18)-ին կազմվեց 1-ին կոալիցիոն կառավարությունը (նախագահ՝ Գեորգի Լվով), հուլիսի 24 (օգոստոսի 6)-ին՝ 2-րդը (նախագահ՝ Ալեքսանդր Կերենսկի), սեպտեմբերի 25 (հոկտեմբերի 8)-ին՝ 3-րդը (մինիստր–նախագահ՝ Ալեքսանդր Կերենսկի)։ 1917-ի աշնանը երկրում ուժեղացավ տնտեսական քայքայումը, կառավարությունը շարունակում էր անսահման քանակությամբ թղթադրամ թողարկել (մարտի սկզբին շրջանառության մեջ կար 9,9 մլրդ ռուբլի, իսկ սեպտեմբերի սկզբին՝ 15,4 մլրդ ռուբլի)։ Պետական պարտքը 1917-ի հոկտեմբերին հասավ 50 մլրդ ռուբլու։ Կառավարող կուսակցություններում (կադետներ, էսէռներ, մենշևիկներ) սրվեցին տարաձայնություններն ու երկպառակությունները։
Բոլշևիկյան կուսակցությունը Վլադիմիր Լենինի ղեկավարությամբ, զանգվածներին հանեց սոցիալիստական հեղափոխության։ Հոկտեմբերյան զինված ապստամբության ժամանակ, հոկտեմբերի 26 (նոյեմբերի 8)-ի գիշերվա ժամը 21:00-ին, Ձմեռային պալատում, ժամանակավոր կառավարությունը ձերբակալվեց (բացառությամբ Կերենսկու, ով մայրաքաղաքից փախել էր հոկտեմբերի 25-ի առավոտյան)։ Հոկտեմբերի 25 (նոյեմբերի 7)-ին Սովետների համառուսաստանյան II համագումարը հռչակեց ամբողջ իշխանության անցումը Սովետներին և ստեղծեց առաջին սովետական կառավարությունը Լենինի գլխավորությամբ։


== Գրականություն ==
Վլադիմիր Լենին., Երկեր, հ. 24, 25:


== Տես նաև ==
Փետրվարյան հեղափոխություն
Հոկտեմբերյան հեղափոխություն
Ալեքսանդր Կերենսկի
Սագարմատխա (այլ կիրառումներ)

Սագարմատխա անվանումը կարող է ունենալ հետևյալ կիրառումները․

Սագարմատխա, Էվերեստի անվանումը Նեպալի տեղաբնակների կողմից,
Սագարմատխա, վարչատարածքային միավոր Նեպալում,
Սագարմատխա, ազգային պարկ Նեպալի արևելքում,
Սագարմատխա, ռադիո Նեպալում,
Սագարմատխա, The Appleseed Cast երաժշտական խմբի ալբոմներից։
Սրբի և պոռնիկի բարդույթ

Ֆրոյդական հոգեվերլուծության (փսիխոանալիզ) մեջ, Տիրամայր-պոռնիկի բարդույթ կամ Մադոննա-պոռնիկի կոմպլեքսը տղամարդու մեջ առաջացող հոգեբանական բարդույթ է։ Տերմինն օգտագործվում է նաև առօրյա կյանքում, հաճախ՝ տարբեր նրբերանգներով։
Ըստ ֆրոյդական հոգեբանության, այս բարդույթը հաճախ առաջանում է այն դեպքում, երբ մարդը մեծանում է սառը, չոր, հույզեր չարտահայտող մոր խնամքի տակ։ Այսպիսի տղամարդը հաճախ սիրահետում է իր մոր հատկանիշներով կանանց՝ հուսալով լրացնել իր մանկության ընթացքում չբավարարված մտերմության կարիքը։ Հաճախ կինն ամուսնու կողմից սկսում է դիտարկվել որպես մոր կերպար, և այդպիսով՝ ոչ որպես սեռական գրավչության հնարավոր օբյեկտ։ Այս պատճառով «հիվանդի» մտքում սերն ու սեռական հարաբերությունը չեն կարողանում խառնվել, և տղամարդը հակված չի լինում իր կնոջ հետ սեռական հարաբերություններ ունենալուն, որովհետև անգիտակցաբար մտածում է, որ դա արյունապղծություն կլինի։ Իր սեռական հակումները նա պահում է «վատ» կամ «կեղտոտ» կանանց համար, և այդ սեռական հարաբերություններում նրա մեջ չի զարգանում «նորմալ» սիրո զգացմունքը։ Այստեղ առաջ է գալիս այն դժվարին իրավիճակը, որի դեպքում տղամարդն անկարող է լինում սիրել այն կնոջը, ով կարող է բավարարել իր սեռական ցանկությունները, և միաժամանակ անկարող է լինում սեռական բավարարություն ստանալ այն կնոջից, ում կարող է սիրել։ Այս տերմինը հաճախ գործածվում է արդարացնելու այնպիսի տղամարդկանց վարքը, որոնք հետապնդում են բազում կանանց՝ այս կարիքներից ամեն մեկը հագեցնելու համար։
Առօրյայում այս տերմինն օգտագործվում է կանանց՝ որպես սեքսուալ էակների մեջ այս երկու հատկանիշների տարանջատվածությունը նկարագրելու համար։ Կինը կարող է լինել կամ կուսական Տիրամայր, այսինքն՝ կին, որին բացարձակապես չեն հետաքրքրում սեռական հարաբերությունները, և նա դրանց գնում է միայն սերունդ տալու համար, և պոռնիկ, որը սեռական հարաբերությունների մեջ է մտնում միայն հաճույքի համար և առանց խղճի խայթի կարող է բազմաթիվ սեռական զուգընկերներ ունենալ։ Տիրամայրը սուրբ է, պոռնիկը՝ կեղտոտ։ Մարդկանց որոշակի շրջանակների համար սա այլևս չի ընկալվում որպես բարդույթ, այլ, ավելի շուտ, կիրառվում է նկարագրելու այն կանանց, որոնք կամ չափազանց շատ են սեռական հարաբերություններ ունենում, կամ ոչ բավականաչափ։


== Ասպետ-անառակի բարդույթ ==
«Ասպետ-անառակի բարդույթ»-ը նույն «տիրամայր-անառակի բարդույթ»-ն է, սակայն՝ կանանց մոտ։ Ինչպես և տղամարդկանց մոտ հանդիպող «տիրամայր-անառակի բարդույթ»-ը, «ասպետ-անառակի» բարդույթը ներքին հակասություններ է առաջացնում, որն արտահայտվում է կնոջ կողմից «ասպետ»-ին և «անառակ»-ին ներկայացվող պահանջների տարբերության մեջ։ «Ասպետ»-ից (սովորաբար՝ կյանքի մշտական ուղեկցից, ամուսնուց) ակնկալվում է կնոջ համար անվտանգ և բարեկեցիկ կյանքի ապահովում, իսկ սեռականորեն փչացած, ցոփ ու շվայտ «անառակ»-ից (սովորաբար՝ սիրեկանից) ակնկալվում է միջինից բարձր սեռական գրավչություն /հիպերսեքսուալություն/, ուժ, կրքոտություն։


== Արտաքին հղումներ ==
Տիրամայր/Պոռնիկի Բարդույթ՝ Մի Առաջնական Տեսության Մեկնաբանություն (անգլերեն)
ԱլԻտալիա

ԱլԻտալիա, իտալական ավիաընկերություն, ամենամեծ ավիաթարգմանիչն է Իտալիայում, հինգերորդ խոշորագույն ավիաընկերությունն է Եվրոպայում, ընկերության գրասենյակը գտնվում է Հռոմում, օդանավակայանը՝ Լեոնարդո Դա Վինչի։ Չվերթներ իրականցվել են 6 օդանավակայաններ։ Դրանք են՝ Հռոմ (Լեոնարդո Դա Վինչի), Միլան, Թուրին, Վենետիկ, Նեապոլ և Կատանիյա։


== Նկարներ ==


== Արտաքին հղումներ ==
Պաշտոնական կայք Archived 2015-05-26 at the Wayback Machine.
Դպրոցական թատրոն

Դպրոցական թատրոն, սկզբնավորվել է 12-րդ դարում, միջնադարյան Եվրոպայի եկեղեցական դպրոցներում։
Հայ իրականության մեջ դպրոցական թատրոնը հիմնվել է Լվովի հայ կաթոլիկական դպրոցում, 1668 թվականին, «Մարատիրոսութիւն սրբոյն Հռիփսիմէի» ողբերգության բեմադրությամբ, որին հետևել ևն «Մահ Կեսարու», «Մահ Հերովդեայ», «Սրբուհի կայսրուհին Պուղխերիայ» և կրոնա-պատմական թեմաներով այլ պիեսներ։
1774 թվականից հայ դպրոցական թատրոնի զարգացումը կապված է Վենետիկի Մխիթարյան միաբանության դպրոցի հետ, ուր մինչև 1860-ական թվականներին թարգմանվել, գրվել և բեմադրվել են մոտ 250 պիես։
14-րդ դարի առաջին կեսում դպրոցական թատրոնը զարգացել է նաև Կ․ Պոլսի և Զմյուռնիայի հայ կաթոլիկական դպրոցներում։ դպրոցական թատրոնի պատմական դերը հայ իրականության մեջ ավարտվել է 19-րդ դարի 50-ական թվականներին։
Մուրսիայի տաճար

Մուրսիայի տաճար (իսպ.՝ Iglesia Catedral de Santa María en Murcia), կաթոլիկ եկեղեցի, որը գտնվում է Իսպանիայի Մուրսիա քաղաքում։ Դա միակ տաճարն է Իսպանիայում, որը ներառված է Նոր Կարթագենի Հռոմեական կաթոլիկ թեմում։


== Պատմություն ==
Արագոնայի քրիստոնյա թագավոր Խաիմե I-ը նվաճեց քաղաքը։ Չնայած նրան, որ քաղաքի մուսուլմանների հետ կնքել էր պայմանագիր, որի համաձայն նրանք իրավունք չունեին ոչնչացնել մզկիթները, Խաիմեն գրավեց Մեծ մզկիթը՝ Մարիամ Աստվածածնին նվիրելու համար։ Եկեղեցու կառուցումը սկսվել է 13-րդ դարում, այն նույն վայրում, որտեղ գտնվում էր Մեծ մզկիթը։ 1385 թվականին սկսվեց հիմնադրումը, իսկ 1388 թվականին դրվեց առաջին քարը։ Սակայն շինարարությունը սկսվեց 1394 թվականին և ավարտվեց 1467 թվականի հոկտեմբերին։ Այնուամենայնիվ, տաճարը շարունակում էր զարգանալ մինչև 18-րդ դարը, ինչը նշանակում է, որ տաճարը կառուցված է տարբեր գեղարվեստական ոճերով։


== Զանգակատուն ==

Զանգակատունը կառուցվել է 1521-1791 թվականներին, կանգնած է 90 մետր բարձրության վրա և ունի 95 մետր բարձրություն հողմացույցի հետ միասին։ Իսպանիայում ամենաբարձր զանգակատունն է։ Աշտարակն ունի հինգ հարկ։ Աշտարակում միավորված է ոճերի մելանժ։

Առաջին հարկը հիմնադրել են Ֆրանցիսկոն և Ջակոբո Ֆլորենտինոն, կառուցված է Վերածննդի ճարտարապետական ոճով և զարդարված է իսպանական պլատերեսկո ոճով։
Երկրորդը հիմնադրել է Խերոնիմո Քուիժանոն (Jerónimo Quijano), ունի նույն ոճը։
Երրորդ հարկը բարոկկո ոճով է կառուցված, որի պատերը ռոկոկո ոճով են, իսկ գմբեթը՝ նեոդասական։ Վերջինս Վենտուրա Ռոդրիգեսի աշխատանքն է։
Չորրորդ հարկում կան չորս պահոցներ՝ Conjuratorio։


== Ինտերիեր ==
Մուրսիայի տաճարի ինտերիերը հիմնականում ձևավորված է գոթական ճարտարապետական ոճով։ Կազմված է մեկ նավից, աբսիդից և երեք մատուռներից։ Մատուռները նվիրված են այն հովանավոր սրբերին, եպիսկոպոսներին և ազնվականներին, ովքեր անմիջական մասնակցություն են ունեցել տաճարի կառուցմանը։


== Ծանոթագրություններ ==


== Արտաքին հղումներ ==
Merklin & Schütze pipe organ
Interactive Tour
The Cathedral Archived 2006-05-06 at the Wayback Machine. and a Picture Gallery Archived 2014-10-11 at the Wayback Machine. from the Murcia City Official Tourism Site.
Photos
Diocese of Cartagena
Յան Ֆաբրիցիուս (դրամատուրգ)

Յան Ֆաբրիցիուս (հոլ.՝ Jan Fabricius, սեպտեմբերի 30, 1871(1871-09-30), Ասսեն, Դրենթե, Նիդերլանդներ - նոյեմբերի 23, 1964(1964-11-23), Wimborne Minster, Միացյալ Թագավորություն), նիդերլանդացի գրող, դրամատուրգ, սցենարիստ և լրագրող։ Յոհան Յոհանես Ֆակտերիուսի հայրը։
1892-1902 թվականներին նա բնակվել է Ինդոնեզիայում (Բանդունգ), զբաղվել հրատարակչությամբ։ 1910-1914 թվականներին, կրկին Ինդոնեզիայում, զբաղեցնում էր «Bataviaas Handelsblad» թերթի գլխավոր խմբագիրը։ 1938 թվականին նա Նիդեռլանդներից գաղթեց Մեծ Բրիտանիա։
Որպես գրող հանդես է եկել 1907 թվականին, վերջին գործը գրվել է 1961 թվականին։ Ֆաբրիցիուսի գործերի զգալի մասը պատկերված է հոլանդական Արևելյան Հնդկաստանի նկատմամբ նոստալգիկ զգացմունքներով. Օրինակ, նրա ամենահայտնի գործը՝ «Դոլլ Հանս» պիեսը (1916 թվական), ունի «Հնդկական դրամա» բնորոշ ենթավերնագիրը (հոլ.՝ Indo-Drama):


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
https://www.ibdb.com/broadway-cast-staff/jan-fabricius-10518
http://www.biografischportaal.nl/persoon/33214098
https://data.bnf.fr/en/12780302/johan_fabricius/
Ապրել իր կյանքով

«Ապրել իր կյանքով» (ֆր.՝ Vivre sa vie), ֆրանսիացի ռեժիսոր Ժան Լյուկ Գոդարի գեղարվեստական ֆիլմը՝ նկարահանված 1962 թվականին։


== Սյուժե ==
Տասներկու էպիզոդից բաղկացած ֆիլմը պատմում է Նանա անունով երիտասարդ կնոջ մասին, որը ցանկանում է լինել ազատ, անկախ և ապրել սեփական կյանքով՝ երբեմն բախվելով բարդությունների հետ։ Ազատությունը պարզվում է լոկ պատրանք է։ Ողջ մնալու համար նա ստիպված է լինում վաճառել իրեն։ Նանան դառնում է մարմնավաճառուհի։


== Դերերում ==
Աննա Կարինա- Նանա Կլյաիֆրանկենհաիմ
Սադի Ռեբո- Ռաուլ
Անդրե Լաբարտ- Պոլ
Պյոտեր Կասելվւտց- երիտասարդ
Բրայս Պարեն- փիլիսոփա
Գիլեն Շլումբերգեր- Իվետ
Մոնիկ Մեսսին- Էլիզաբետ


== Պարգևներ և առաջադրումներ ==


=== Պարգևներ ===
1962- Վենետիկի կինոփառատոն
Պասսինետի մրցանակ- Ժան Լյուկ Գոդար
Ժյուրիի հատուկ մրցանակ -Ժան Լյուկ Գոդար


=== Առաջադրումներ ===
1962- Վենետիկի կինոփառատոն
«Ոսկե առյուծ»- Ժան Լյուկ Գոդար


== Հղումներ ==
«Ապրել իր կյանքով»(անգլ.) ֆիլմը Internet Movie Database կայքում


== Ծանոթագրություններ ==
Պետական բյուջեն ըստ պետությունների


== Արտաքին հղումներ ==
ԱՄՆ Կենտրոնական հետախուզական Վարչություն Archived 2018-07-06 at the Wayback Machine.
890

890 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 890 թվականն է, 
IX դարի 90-րդ տարին։


== Դեպքեր ==


== Ծնունդներ ==


== Մահեր ==
Յիեկյուլա (գյուղ, Վիիռացի շրջան)

Անվան այլ կիրառումների համար տե՛ս՝ ՅիեկյուլաՅիեկյուլա (էստ․՝ Jõeküla), գյուղ Էստոնիայի Վիլյանդիմաա նահանգի Վիիռացի շրջանում։
2011 թվականի տվյալներով գյուղում բնակվում էր 48 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անդրկովկասի Խորհրդային Ֆեդերատիվ Սոցիալիստական Հանրապետություն

Անդրկովկասի Խորհրդային Ֆեդերատիվ Սոցիալիստական Հանրապետություն (ԱԽՖՍՀ) (ռուս.՝ Закавказская Советская Федеративная Социалистическая Республика – ЗСФСР), Ֆեդերատիվ Հանրապետություն Անդրկովկասի տարածքում։ Ընդգրկում էր Հայաստանը, Վրաստանը ու Ադրբեջանը՝ 1922 թվականի մարտից մինչև 1936 թվականը։
1936 թվականին Անդրկովկասի Խորհրդային Ֆեդերատիվ Սոցիալիստական Հանրապետությունը լուծարքի ենթարկվեց տեղի տալով 3 հանրապետությունների՝

Հայաստանի Սովետական Սոցիալիստական Հանրապետություն (կամ՝ Հայաստանի Խորհրդային Սոցիալիստական Հանրապետություն)
Վրացական Սովետական Սոցիալիստական Հանրապետություն (կամ՝ Վրացական Խորհրդային Սոցիալիստական Հանրապետություն)
Ադրբեջանի Սովետական Սոցիալիստական Հանրապետություն (կամ՝ Ադրբեջանի Խորհրդային Սոցիալիստական Հանրապետություն)Անունը նման էր 1918 թվականի ապրիլից-մայիս ամիսներին հայտարարված պետական կազմավորմանը։ Վերջինս ստեղծվել էր Ռուսական Կայսրության և նրան կարճ ժամանակով հաջորդած ժողովրդավարական Ռուսաստանի Դաշնություն կործանումից հետո՝ Օսմանյան Թուրքիայի դեմ պատերազմի պայմաններում։ Թուրքական բանակի՝ Արևմտյան Հայաստանի ազատագրված տարածքներ, իսկ ապա՝ նախկին Ռուսական կայսրությանը պատկանած Արևելյան Հայաստանի տարածքներ ներխուժումից հետո Անդրկովկասում հիմնվեց Անդրկովկասյան Դեմոկրատական Ֆեդերատիվ Հանրապետություն (ԱԴՖՀ; ռուս.՝ Закавказская демократическая Федеративная Республика (ЗКДФР)), հայտնի նաև որպես Անդրկովկասյան Ֆեդերացիա) որ շատ կարճ կյանք է ունեցել՝ 1918 թ. ապրիլի 22-ից մինչև նույն թվականի մայիսի 28-ը։


== Տես նաև ==
Անդրկովկասյան Դեմոկրատական Ֆեդերատիվ Հանրապետություն (1918)
Բորժավա (գյուղ, Բերեգովոյի շրջան)

Բորժավա (ուկրաիներեն՝ Боржава), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Բորժավա գյուղում բնակվում էր 1 502 մարդ։ Բնակավայրը զբաղեցնում է 2,53 կմ² տարածք։ Բնակչության խտությունը կազմում էր 593,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասնոարմեյսկի (Յուժնենսկի գյուղական բնակավայր)

Անվան այլ կիրառումների համար տե՛ս՝ Կրասնոարմեյսկի (այլ կիրառումներ)Կրասնոարմեյսկի (ռուս.՝ Красноармейский), ավան Ռուսաստանի Դաշնության Ռոստովի մարզի Մարտինովսկի շրջանում։ Մտնում է Յուժնենսկի գյուղական համայնքի կազմի մեջ։
Մայր Հայրենիք ՀԸ

«Մայր Հայրենիք», հեռուստաընկերությունը հիմնադրվել է 1993 թվականին որպես առաջին անկախ մասնավոր հեռուստաընկերություն։ Եթերում է եղել 1993 - 2001 թվականներին։ Առաջին երեք տարիներին հեռուստաընկերության հաղորդումները հնարավորություն են ունեցել դիտել շատ սահմանափակ հեռուստադիտողներ։ 1996 թվականից հեռուստաալիքի վերազինվումից հետո «Մայր Հայրենիք» հեռուստաընկերության հաղորդումները հնարավորություն ունեցան դիտելու Երևան քաղաքում և հարակից գոտիներում շրջաներում։ Հեռուստաալիքը ուներ ժամանցային և լրատվական ուղղվածությամբ ծրագրեր։ 2001 թվականին հեռուստաընկերությունը վաճառվեց ու վերանվանվեց մանկապատանեկան «Հայրենիք» հեռուստաալիքի, որի սեփականատերն էր գործարար, «Grand Holding»-ի հիմնադիր Հրանտ Վարդանյանը։
Մարիա Գալամքարյան

Մարիա Նիկոլայի Գալամքարյան (մայիսի 13, 1903(1903-05-13), Թիֆլիս, Ռուսական կայսրություն - հուլիսի 7, 1988(1988-07-07)), սփյուռքահայ դաշնակահարուհի։ 
Ծնվել է 1903 թ. Թիֆլիսում։ Ավարտելով Թիֆլիսի կոնսերվատորիան՝ 1921-ին մեկնել է արտասահման կատարելագործման (Ավստրիա և Գերմանիա)։ 1945 թ.] հաստատվել է Գերմանիայի Թյուբինհեն քաղաքում։ Համերգներով հանդես է եկել Ֆրանսիայում, Իսպանիայում, Իտալիայում, ԱՄՆ-ում և այլն, կատարել հնագույն կլավիրային և ժամանակակից (Է. Վիլա-Լոբոս, Ջ․ Գերշվին, Բ. Բրիտտեն), ինչպես նաև հայ կոմպոզիտորների ստեղծագործություններ (Ալեքսանդր Հարությունյանի «Կոնցերտինո»-ի և Առնո Բաբաջանյանի «Կապրիցաչո»-ի արտասահմանում առաջին կատարողն է)։ Գալամքարյանի կատարմամբ ձայնագրվել են ձայնասկավառակներ («Ֆ․ Է․ Բախի Կլավիրային կոնցերտները» , «Ռուսական երաժշտություն» և այլն)։
Որպես նվագակցող 1936-38 թվականներին հանդես է եկել Ֆեոդոր Շալյապինի հետ։
Մահացել է Տյուբինգենում |1988 թվականին։


== Ծանոթագրություններ ==


== Արտաքին հղումներ ==
Զուչի Կազմող

Զուչի Կազմող (ծննդյան և մահվան թվականներն անհայտ են), 16-րդ դարի հայազգի քանդակագործ վարպետ։
Պահպանվել են նրա ստորագրությունը կրող մեկ և անստորագիր վեց օրորոցաձև տապանաքարեր Հայաստանի Հանրապետության Հրազդանի շրջանի Քաղսի և Լեռնանիստ գյուղերի գերեզմանատներում։
Դրանց զգալի մասը քանդակային մակերեսները զբաղեցրած են հարսնառ ներկայացնող պատկերներով։
Զուչի Կազմողի անունը կրող տապանաքարերի հարավային երեսին քանդակված հարսանեկան տեսարանում շարքով ներկայացված են մատռվակը՝ սափորը ձեռքին, հարսն ու փեսան, կերուխումի սեղան, նվագածուներ․ հյուսիսային երեսին պատկերված է թամբած ձի, որի սանձից բռնել է մի պատանի, իսկ ձիու ոտքերի տակ՝ եղջերու և այլն։ Վարպետն իր գործերում վերակենդանացրել է 14-րդ դարից հետո մոռացված կենաց ծառի, պարանահյուս զարդի մոտիվները։


== Ծանոթագրություններ ==


== Գարականություն ==
Բարխուդարյան Սեդրակ, «Միջնադարյան հայ ճարտարապետներ և քանդակագործ վարպետներ», Երևան, 1963
Կարավան (գյուղ, Նովովոդոլաժսկի շրջան)

Անվան այլ կիրառումների համար տե՛ս՝ ԿարավանԿարավան (ուկրաիներեն՝ Караван), գյուղ Ուկրաինայի Խարկովի մարզի Նովովոդոլաժսկի շրջանում։ Հիմնադրվել է 18-րդ դարում։
2001 թվականի տվյալներով Կարավան գյուղում բնակվում էր 1 068 մարդ։ Բնակավայրը զբաղեցնում է 5,42 կմ² տարածք։ Բնակչության խտությունը կազմում էր 197,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իբլա

Իբլա, երկրամաս Հնագույն Հայաստանում։
Հիշատակվում է աքքադական թագավոր Նարամսինի թողած արձանագրություններից մեկում։ Մասնագետները տեղադրում են ուշ ժամանակների Հայաստանի Բալու, Բալահովիտ և Պաղնատուն գավառների տարածքում։
Իբլայի քաղաքներից մեկը Ուրսուն էր։ Ըստ հիշատակությունների՝ Իբլայում աճում էր ծփեղ (սապալու) ծառատեսակը, որը տարվում էր Միջագետք որպես շինափայտ։


== Ծանոթագրություններ ==
Օզերենսկ (գյուղ, Ելնինսկի շրջան)

Անվան այլ կիրառումների համար տե՛ս՝ ՕզերենսկՕզերենսկ (ռուս.՝ Озеренск), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Loyal (երգ)

«Loyal», ամերիկացի R&B երգիչ Քրիս Բրաունի երգն է, համագործակցությամբ ամերիկացի ռեփերներ Լիլ Ուեյնի, Թայգայի, Ֆրենչ Մոնտանայի և Too Short-ի հետ։ Երգը թողարկվել է 2013 թվականի դեկտեմբերի 19-ին՝ որպես Քրիս Բրաունի «X» կոչվող թվով վեցերորդ ստուդիական ալբոմի չորրորդ սինգլ։


== Նախապատմություն ==
2013 թվականի դեկտեմբերի 16-ին կայացել է երգի աուդիո տարբերակի պրեմիերան։ Ի սկզբանե երգը թողարկվել է երկու տարբերակով՝ արևելյան ափի հիփ հոփ և արևմտյան ափի հիփ հոփ տարբերակներով, որը կապված է նրա հետ, թե ռեփերները Միացյալ Նահանգերի որ շրջանի հիփ հոփն են ներկայացնում։ Երկու տարբերակում էլ Քրիս Բրաունը և ռեփեր Լիլ Ուեյնը մշտական կատարողներն են, մինչդեռ ռեփեր Ֆրենչ Մոնտանան իր հատվածը նրանց հետ կատարում է արևելյան ափի տարբերակում, իսկ ռեփեր Too Short-ը արևմտյան ափի տարբերակում։ Երգի երկու տարբերակներն էլ թվային ներբեռնման ֆորմատով թողարկվել են 2013 թվականի դեկտեմբերի 19-ին։ Երգի ռեմիքս տարբերակը Քրիս Բրաունը և Լիլ Ուեյնը կատարում են միայն ռեփեր Թայգայի հետ, որը թողարկվել է 2014 թվականի մարտի 26։
Երգն իր բովանդակությամբ անհավատարիմ կանանց մասին է։ Երգի Քրիս Բրաունի հատվածները հղումներ են պարունակում իր նախկին ընկերուհու՝ Ռիհաննայի մասին, ով ըստ նրա անհավատարիմ է եղել իրենց հարաբերություններում։


== Տեսահոլովակ ==
Երգի տեսահոլովակը նկարահանվել է 2014 թվականի փետրվարին։ Մարտի 21-ին Քրիս Բրաունը հայտարարում է որ երգի պաշտոնական տեսահոլովակի պրեմիերան կայանալու է մարտի 24-ին։ Տեսահոլովակի համար ընտրվել է միայն Լիլ Ուեյնի և Թայգայի մասնակցությամբ ռեմիքս տարբերակը, ովքեր նույնպես նկարահանվել են տեսահոլովակում։ Տեսահոլովակում մի քանի կադրերում երևում են նաև ամերիկացի երգիչներ Աշերը, Թրեյ Սոնգզը և Ty Dolla Sign-ը։


== Երգացանկ ==
Թվային ներբեռնում«Loyal» (Արևելյան ափի տարբերակ) (Լիլ Ուեյնի և Ֆրենչ Մոնտանայի մասնակցությամբ) - 4։24
«Loyal» (Արևմտյան ափի տարբերակ) (Լիլ Ուեյնի և Too Short-ի մասնակցությամբ) - 4։24
«Loyal» (Ռեմիքս տարբերակ) (Լիլ Ուեյնի և Թայգայի մասնակցությամբ) - 4։24


== Հիթ շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Չեբուրեկ

Չեբուրեկ (ղրիմյան թաթարերենով` çiberek), մոնղոլական և թյուրքական ժողովուրդների ավանդական կերակրատեսակ։ Չեբուրեկ բառը վերցված է ղրիմյան թաթարերենից և թարգմանաբար նշանակում է «հում կարկանդակ» (çiy, չիյ - հում, börek, բյորեկ - կարկանդակ)։


== Պատրաստման եղանակը ==
Չեբուրեկն իրենից ներկայացնում է անեկ խմորից պատրաստված կարկանդակ, որի միջուկը ըստ ժամանակակից բաղադրատոմսի` մսի խճողակն է, իսկ ըստ ավանդական բաղադրատոմսի` մանր կտրատված միսը, զանազան համեմունքներով (հաճախ կծու)։ Ըստ ժամանակակից պատրաստման եղանակի, այն տապակում են ձեթի մեջ, իսկ ըստ ավանդական եղանակի` կենդանական ճարպով (հաճախ ոչխարի)։ Որպես միջուկ` հաճախ օգտագործում են պանիր, կարտոֆիլ, սունկ, կաղամբ և սոխով ու բրնձով ձու։ Չեբուրեկը պատրաստում են առանց խմորիչի։ Խճողակը հիմնականում ոչխարի ճարպոտ միսն է, որին խառնում են սոխ և պղպեղ։ Այն տապակում են 200 °C-ի հասնող մեծ քանակությամբ ձեթի մեջ։ Մատուցվում է տաք վիճակում։
Չեբուրեկը տարածված է նաև կովկասյան ազգերի մոտ։ Թուրքերեն այն կոչվում է çiğ börek, մոնղոլերեն` хуушуур, ադրբեջաներեն` ət qutabı:


== Ծանոթագրություններ ==
Անծանոթ ժառանգորդը

«Անծանոթ ժառանգորդ» (ռուս.՝ «Незнакомый наследник»), 1974 թվականի խորհրդային մելոդրամատիկ գեղարվեստական ֆիլմ, որը նկարահանել են ռեժիսորներ Գենադի Կազանսկին և Օլեգ Դաշկևիչը։


== Սյուժե ==
Աշխղեկ Կուզնեցովը մանկավարժական հակումներ ունի, ինչը նրան շատ է օգնել երիտասարդների հետ շփվելու հարցում։ Հանկարծ հայտնվում է մի նորեկ, որը չի ցանկանում հարմարվել մյուսների հետ։


== Դերերում ==
Միխայիլ Պուգովկին – Ալեքսեյ Պետրովիչ Կուզնեցով, աշխղեկ
Եվգենի Գերասիմով – Սերգեյ Սկվորցով
Լյուդմիլա Շագալովա – Ալեվտինա
Սվետլանա Ակիմովա – Զինա Սվետլովա
Լյուդմիլա Գառնիցա – Նինա
Գիա Պերաձե – Թենգիզ
Վիկտոր Պավլով – Իլյա Սերգեևիչ Վլադիկին, բրիգադիր
Իգոր Դոբրյակով – Մուրատով
Սերգեյ Դանիլին – Չիժով
Ֆեոդոր Մենիկով – Պավել Իվանովիչ, որմնադիր
Վլադիմիր Պրիխոդկո – Իգնատ Պլատոնովիչ Նեստերենկո, որմնադիր
Գեորգի Շտիլ – Սկատով, բանվոր
Ալեքսանդր Դեմյանենկո – հարմոնահար


== Նկարահանող խումբ ==
Սցենարի հեղինակ՝ Աֆանասի Բելով
Բեմադրությունը՝ Գենադի Կազանսկու, Օլեգ Դաշկևիչի
Գլխավոր օպերատոր՝ Նիկոլայ Ստրոգանով
Գլխավոր նկարիչ՝ Վլադիմիր Գասիլով
Կոմպոզիտոր՝ Վասիլի Սոլովյով-Սեդոյ
Երգերի տեքստի հեղինակ՝ Ս. Լյասով, Ն. Մալիշև


== Ծանոթագրություններ ==


== Արտաքին հղումներ ==
Телевизионный фильм «Незнакомый наследник» на канале «МИР». Archived 2022-02-07 at the Wayback Machine.
Незнакомый наследник.
Программа телеканала «Ямал-регион» с 28 мая по 03 июня 2018 г.
Ленфильм. Аннотированный каталог фильмов (1918-2003).
Վերտկա Նովայա

Վերտկա Նովայա (ռուս.՝ Вертка Новая), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աթբասար

Աթբասար (ռուսերեն՝ Атбасар), քաղաք Ղազախստանում, Ժաբայ գետի (Իշիմի վտակ) ափին։
Հիմնադրվելէ 1846-ին որպես կազակական ստանիցա՝ նախրի ճանապարհի վրա։ Անվանումը կազմված է ղազախերեն՝ աթ «ձի» և բասար (ածական դերբայ բասմակ «ոտնատակ տալ» բայի) բառերի միացումից։


== Աղբյուրներ ==
(7208) Աշուրբանիպալ

(7208) Աշուրբանիպալ (անգլ.՝ Ashurbanipal), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,167898 ա. մ., առավելագույնը մոտենում է 2,0124 ա. մ. հեռավորության վրա և հեռանում 2,3234 ա. մ.։ Արեգակի շուրջ մեկ ամբողջական պտույտ է կատարում 1165,89 երկրային օրվա ընթացքում, իր ուղեծրով շարժվելով միջինում 0,308778 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7208) Աշուրբանիպալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թիու

Թիու, լեռ Հայկական լեռնաշխարհում, Արաքսի ավազանում, Ջուղա քաղաքի հյուսիս֊արևելյան կողմում։


== Ծանոթագրություններ ==
Բուինսկ (գյուղ, Իբրեսինսկի շրջան)

Բուինսկ (ռուս.՝ Буинск), գյուղ Ռուսաստանի Չուվաշիա հանրապետության Իբրեսինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1589 մարդ։

Буинск (Ибресинский район) // Большая советская энциклопедия : [в 30 т.] / гл. ред. А. М. Прохоров. — 3-е изд. — М. : Советская энциклопедия, 1969—1978.


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հավերժահարս (ամսագիր)

«Հավերժահարս», գրականության, արվեստի և գիտությունների կիսամսյա հանդես։ Լույս է տեսել 1862 թ.-ին, Զմյուռնիայում (12 համար)։ Տնօրեն-խմբագիր՝ Ս. Փափազյան։ Տպագրել է հոդվածներ գիտության և արվեստի տարբեր բնագավառներից, զվարճալիքներ, նամակներ, զանազան հայտարարություններ և այլն։ Հատուկ տեղ է հատկացրել կանանց կրթության, կենցաղավարության, նորաձևության հարցերին։ «Հավերժահարսը» նպաստել է գաղթօջախի մշակութային կյանքի զարգացմանը։ Հրատարակել է Վիլյամ Շեքսպիրի «Վենետիկի վաճառականը» (Կ. Տետեյանի թարգմանությամբ), Ղ. Մարկոսյանի «Ալֆրետ ու Եվգինե» երկը, չափածո գործեր, մանրավեպեր։ Աշխատակցել են Տ. Տետեյանը, Մ. Նուպարյանը և ուրիշներ։


== Ծանոթագրություններ ==